Julius Chan

Sir Julius Chan (29 Ogos 1939 - 30 Januari 2025) ialah seorang ahli politik Papua New Guinea yang berkhidmat sebagai Perdana Menteri Papua New Guinea dari 1980 hingga 1982 dan dari 1994 hingga 1997. Chan juga menjawat sebagai Gabenor Ireland Baharu dari 2007 hingga kematiannya pada 2025. Dia juga seorang tokoh penting di negaranya semasa konflik separatis Bougainville.

 Kehidupan awal 
Chan dilahirkan di Kepulauan Tanga, New Ireland, Papua New Guinea kepada pasangan Chan Pak (陳柏), perantau berasal dari Guangdong, China, dan Miriam Tinkoris, wanita tempatan New Ireland. Beliau berpendidikan di Marist College Ashgrove di Brisbane, Australia dan mendapat kepakaran dalam tadbir urus dan pengurusan ekonomi

 Kerjaya politik awal 
Chan bermula kerjaya politiknya di hujung tahun 1960-an yang mana beliau dipilih sebagai ahli House of Assembly, Territory of New Guinea bagi kawasan Namatanai.

Beliau menubuhkan People's Progress Party (PPP) bersama Warren Dutton pada 11 November 1969.

Sepanjang 1970-an hingga 1990-an, Chan memegang pelbagai jawatan utama:

• Menteri Kewangan (1976, 1985, 1986, 1992-1994)

• Timbalan Perdana Menteri (1972-1977; 1985-1986; 1992-1994)

• Menteri Perdangangan dan Hal Ehwal Luar

Sebagai Menteri Kewangan, beliau mengetuai pembentukan Bank of Papua New Guinea dan juga pembentukan mata wang negara, Kina.

 Perdana Menteri 

 Penggal Pertama (1980-1982) 
Chan menjadi Perdana Menteri Papua New Guinea pada Mac 1980 selepas undi tidak percaya terhadap Michael Somare. Pemerintahannya memberi tumpuan kepada dasar ekonomi dan pentadbiran awam, namun penggal pertamanya berakhir selepas beliau tewas dalam undi tidak percaya pada 1982.

 Penggal Kedua (1994-1997) 
Chan kembali menjadi Perdana Menteri pada Ogos 1994. Penggal ini banyak dipengaruhi oleh usaha kerajaan menangani konflik pemisah di Bougainville. Pada 1997, pentadbirannya mencetuskan kontroversi melalui Sandline Affair, iaitu rancangan mengupah tentera luar untuk membantu operasi ketenteraan di Bouganville. Rancangan tersebut mencetuskan bantahan oleh tentera dan rakyat, menyebabkan ketegangan politik yang berlarutan. Krisis ini akhirnya memaksa Chan meletakkan jawatan pada Mac 1997, lalu digantikan oleh John Giheno sebagai Perdana Menteri sementara.

 Kerjaya selepas Perdana Menteri 
Chan, yang masih kekal aktif dalam politik, memenangi pilihan raya umum pada 2007 untuk mendapat kerusi dan dilantik sebagai Gabenor New Ireland, jawatan yang disandangya selama lima penggal berturut-turut.

Pada 2015, beliau menerbitkan memoir berjudul Playing the Game, yang merakamkan perjalanan hidup dan penglibatannya dalam politik Papua New Guinea.

 Rujukan 

Kategori:Kelahiran 1939
Kategori:Kematian 2025
Kategori:Perdana Menteri Papua New Guinea